Tim Sweeney (o'yin yaratuvchisi). Timothy Dean Sweeney (1970-yilda tugʻilgan) – amerikalik video oʻyin dasturchisi va biznesmen hisoblanadi. U "Epic Games" kompaniyasi asoschisi va bosh direktori, shuningdek, oʻyin ishlab chiqishda eng koʻp foydalaniladigan platformalaridan biri boʻlmish "Unreal Engine" ning yaratuvchisi hamdir. Sweeney Shimoliy Karolinada katta miqdorda yer sotib olgan va bu bilan u shtatdagi eng yirik xususiy yer egalaridan biriga aylangan. Hayotining boshlangʻich davri. Sweeney Maryland shtatining Potomak shahrida ulgʻaygan boʻlib, uchta aka-ukaning eng kichigi hisoblanadi. Yoshligidanoq u mexanik va elektr asboblari bilan turli sinovlar oʻtkazishga qiziqib qolgan va oʻzini taʼkidlashicha besh-olti yoshlarida u maysa oʻradigan mashinani boʻlaklarga ajrata olgan hamda keyinchalik oʻzining go-kartini yashagan. U 1970-yillarning oxirida mashhur boʻla boshlagan arkada janridagi oʻyinlarga qiziqib qolgan, yoshligida olib tashlab yoki tuzatib yurgan mexanik buyumlar kabi oʻyinlar ham uskunalar yordamida yaratilishini bildi. 11 yoshida Sweeney Kaliforniyadagi akasining yangi startapini borib koʻrdi, u yerda Sweeney IBM shaxsiy kompyuterlaridan foydalanish imkoniyatiga ega boʻlgan. Sweeney hafta davomidaBASIC tilini oʻrgandi va dasturlashga qiziqishini shakllantirdi. U ilgari Commodore 64 kompyuteriga ega boʻlgan boʻlsa-da, Sweeney IBM PC dan foydalanish qanchalik oson ekanligiga koʻproq eʼtibor qaratdi. Uning oilasi Apple II shaxsiy kompyuteriga ega boʻlgach, Sweeney Atari 2600 oʻyini ruhidagi "Sarguzasht 2 ni" yaratishga harakat qilib, uni qanday dasturlashni oʻrganishni boshlab yubordi. Sweeney 11 yoshdan 15 yoshgacha boʻlgan vaqt oraligʻida, onlayn eʼlonlar taxtasidagi maʼlumotlardan foydalanib dasturlashni oʻrgatish uchun 10 000 soatdan ortiq vaqt sarflagan va bir nechta oʻyinlarni dasturlashni yakunlagan, lekin buni ommaga taqdim etmagan. Shuningdek, u akalaridan tadbirkorlik tushunchalarini ham oʻrgangan. U oʻsmirlik chogʻida oʻsha hududdagi badavlat insonning maysazorlarini boshqalarning xizmati narxining yarmiga oʻrib berishini taklif qilib, yaxshigina pul ishlab topgan. Shaxsiy hayoti. Sweeney Shimoliy Karolina shtatining Keri shahrida yashaydi. "Forbes" maʼlumotlariga koʻra, , uning boyligi 7,6 milliard dollarni tashkil qiladi. Biroq "Bloomberg" uning boyligini 9,6 milliard dollarga baholagan. 2006-yildan beri Sweeney kompyuter dasturlari bilan bogʻliq bir nechta patentlarni qoʻlga kiritgan.